Η επίδραση του χρόνου λήψης των ακτινογραφιών και του αντανακλαστικού του εμέτου στον φόβο και την συνεργασία των παιδιών στο οδοντιατρείο: Συγκριτική μελέτη
Creators: name: Αθανασιάδου, Πολυξένη Χρήστου
Publisher: name: Aristotle University of Thessaloniki
Year: 2024
Subjects: Ακτινογραφική εξέταση
Αντανακλαστικό του εμέτου
Οδοντιατρικός φόβος
Radiographic examination
Gag reflex
Dental Fear

description: Σκοπός της παρούσας μελέτης αποτελεί η σύγκριση των επιπέδων του οδοντιατρικού φόβου και της συνεργασίας μεταξύ παιδιών ηλικίας 4-9 ετών, στα οποία πραγματοποιείται ακτινογραφικός έλεγχος σε διαφορετικό χρόνο κατά τη διάρκεια της οδοντιατρικής θεραπείας. Επιπλέον αποσκοπεί στην αξιολόγηση της επίδρασης του αντανακλαστικού του εμέτου στο επίπεδο συνεργασίας των παιδιών κατά τη διάρκεια λήψης ακτινογραφιών στο οδοντιατρείο. Στη μελέτη συμμετείχαν 83 παιδιά χωρίς προηγούμενη οδοντιατρική εμπειρία που κατανεμήθηκαν τυχαία σε δύο ομάδες (G1, G2). Τα παιδιά της ομάδας G1 εξετάστηκαν ακτινογραφικά στην πρώτη συνεδρία ενώ τα παιδιά της ομάδας G2 στη δεύτερη συνεδρία, έπειτα από ολοκλήρωση προληπτικής θεραπείας. Οι παραγοντες που αξιολογήθηκαν ήταν ο οδοντιατρικός φόβος, το αντανακλαστικό του εμέτου και η συμπεριφορά κατά τη διάρκεια της ακτινογραφικής εξέτασης. Στη συνέχεια πραγματοποιήθηκε μοντέλο λογιστικής και γραμμικής παλινδρόμησης για να διερευνηθούν οι παράγοντες που συσχετίζονται με τη συνεργασία κατά την ακτινογραφική εξέταση και τo επίπεδo οδοντιατρικού φόβου αντίστοιχα. Σύμφωνα με τα αποτελέσματα τα παιδιά της ομάδας G2 είχαν περισσότερες πιθανότητες να εκδηλώσουν θετική συμπεριφορά κατά τη διάρκεια της ακτινογραφικής εξέτασης σε σχέση με τα παιδιά της ομάδας G1 (OR: 4.709, p-value= 0.036). Επιπλέον τα παιδιά της ομάδας G1 σημείωσαν υψηλότερη αύξηση των επιπέδων οδοντιατρικού φόβου (CFSS-DS) μετά την δεύτερη συνεδρία, συγκριτικά με τα παιδιά της ομάδας G2 (β=-0.698, p-value= 0.001). Συμπερασματικά η πραγματοποίηση της ακτινογραφικής εξέτασης κατά τη διάρκεια της δεύτερης επίσκεψης του παιδιού στο οδοντιατρείο και αφού έχει προηγηθεί μια προληπτικής φύσεως συνεδρία, μπορεί να οδηγήσει σε σημαντικά καλύτερο βαθμό συνεργασίας κατά την λήψη ενδοστοματικών ακτινογραφιών και να περιορίσει την αύξηση των επιπέδων του οδοντιατρικού φόβου.
description: The present study aims to evaluate the levels of dental fear and cooperation among children aged 4-9 years undergoing radiographic examination at different stages of dental treatment. It also investigates the impact of the gag reflex on children's behavior during radiographic examination. A total of 83 children with no prior dental experience were randomly divided into two groups (G1, G2). Children in G1 underwent radiographic examination during their first dental visit, while children in G2 underwent the same after the completion of dental prophylaxis at their second visit. Variables assessed included dental fear, the gag-reflex and behavior during radiographic examination. Multivariate logistic and linear regression analysis were performed to assess the variables that have an impact on behavior during radiographic examination and on dental fear respectively. Results indicated that G2 children were more likely to exhibit better behavior during radiographic examination than G1 (OR: 4.709, p-value= 0.036). G1 children demonstrated a greater increase of CFSS-DS score compared to G2 (β=-0.698, p-value= 0.001) after the second appointment. In conclusion, gradual exposure to radiographic examination may significantly enhance children’s cooperation during the procedure, aiding in overcoming factors such as dental fear and the gag reflex.